
Vannak-e igazságfeltételei a jelentés meghatározásának?

Az utóbbi idők ismeretelméletében egyre nagyobb visszhangot kapott a szemantikai externalizmus. Az elmélet képviselői azt állítják, hogy a környezetünk tulajdonságairól való tudásunk függ azok metafizikai természetétől – ekképpen az igazságfeltételektől. A gondolatok, jelentések, hiteink - vagyis intencionális állapotaink - nem lehetnek akármilyenek, ugyanis valamennyien kapcsolatban állnak a környezettel. Ezzel szemben az individualisták tagadják ezt, szerintük az intencionális állapotaink nem függnek a külvilágtól. A vitának nagy jelentősége van az elme empirikus tanulmányozásában.
Célom, hogy bemutassam, az externalizmus képviselői sikertelenül próbálják megcáfolni az individualizmust, mivel a módszertani szolipszista feltevéseinknek nem lehetnek igazságfeltételei. A módszertani szolipszizmus olyan feltételezéseken nyugszik, amelyek nem állítják, hogy létezik másik elme, mely ugyanúgy racionális, mint maga a módszertani szolipszizmus megfogalmazója. A jelentéselméletünknek választania kell a módszertani szolipszista feltevések lehetségessége és a jelentések igazság-feltételes meghatározása között.
A választás lehetőségét illetően bemutatom, hogy a kölcsönös megértés pszicho lingvisztikai modellje olyan feltételezésekkel azonosítja a jelentéseket, ahol a meghatározás nem a külső környezet által meghatározott igazságfeltételektől függ, hanem az elme más elmékkel való viszonyától.



